3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์หรือบริการ

(1) ศูนย์ค้าส่งแม็คโคร - Makro Cash and Carry

โดยบริษัท สยามแม็คโคร จำกัด (มหาชน)

  สินค้าอุปโภคบริโภคและบริการของศูนย์ค้าส่งแม็คโคร ประกอบด้วยสินค้าประเภทต่าง ๆ
  จำนวนมาก โดยจำแนกเป็นกลุ่มต่างๆ ได้ดังต่อไปนี้

ก) เครื่องใช้ไฟฟ้าและอุปกรณ์ซ่อมบำรุง (Electrical Appliances and D.I.Y.)

 ข) เครื่องเขียน เครื่องใช้ในสำนักงาน เครื่องใช้ในสำนักงานอัตโนมัติ

 ค) เครื่องกีฬา เฟอร์นิเจอร์ เครื่องใช้ในบ้าน

ง) สิ่งทอและเครื่องแต่งกาย

จ) ผัก ผลไม้สด เนื้อสัตว์ อาหารทะเล อาหารนม

ฉ) เครื่องดื่ม ขนมขบเคี้ยว

ช) สินค้าชำทั่วไป (General Grocery)

ซ) ยา

12. ฌ) เบเกอรี่

ญ) ภัตตาคาร

นอกจากสินค้าประเภทอุปโภคบริโภคโดยทั่วไปแล้ว บริษัทฯ ยังเพิ่มทางเลือกให้กับลูกค้าโดยการจำหน่ายสินค้าภายใต้เครื่องหมายการค้าของตนเอง (D.O.B : Distributor Own Brands) ซึ่งเป็นกลยุทธที่ธุรกิจจัดจำหน่ายทั้งหลายไม่ว่าจะเป็นธุรกิจจัดจำหน่ายแบบ Cash & Carry อย่างแม็คโคร หรือห้างสรรพสินค้าต่างก็ประสบความสำเร็จมาแล้วในหลายประเทศทั่วโลก

  สินค้าภายใต้เครื่องหมายการค้าของตนเอง (D.O.B)
  คือสินค้าที่บริษัทที่เป็นเจ้าของช่องทางจำหน่ายว่าจ้างผู้ผลิตให้ผลิตสินค้าให้กับตนเองโดยใช้เครื่องหมายการค้าของบริษัทฯ
  และมีลักษณะการบรรจุและจำนวนบรรจุ (Packaging Unit) ตามที่บริษัทฯ กำหนด

    ปัจจุบันบริษัทดำเนินการจำหน่ายสินค้า D.O.B. ทั้งประเภทอุปโภคบริโภค โดยแบ่งประเภท
    และชนิดของสินค้าตามเครื่องหมายการค้าต่างๆเช่นตัวอย่าง ดังตารางต่อไปนี้

+---------------+------------------------------------------------------+
| เ             | ประเภทของสินค้า                                        |
| ครื่องหมายการค้า |                                                      |
+---------------+------------------------------------------------------+
| Aro           | สินค้าอุปโภค ได้แก่ กระดาษถ่ายเอกสาร สมุด ปากกา แฟ้มเอกสาร   |
|               | ซองใส่เอกสาร ซองจดหมาย กาว โต๊ะคอมพิวเตอร์ ตู้เก็บเอกสาร    |
|               | กระดานไวท์บอร์ด โต๊ะทำงานเหล็ก เก้าอี้ฝ้าย ม้วนวีดีโอเทป แก้วน้ำ  |
|               | ถุงพลาสติก ถังขยะพลาสติก และชุดสังฆทาน เป็นต้น               |
|               |                                                      |
|               | สินค้าบริโภค ได้แก่ ข้าวสาร น้ำมันพืช น้ำปลา หมูหยอง ไส้กรอก     |
|               | ผลไม้กระป๋อง น้ำผลไม้บรรจุขวด อาหารกระป๋อง กระดาษชำระ      |
|               | น้ำยาล้างจาน และน้ำยาทำความสะอาดสุขภัณฑ์ เป็นต้น             |
+---------------+------------------------------------------------------+
| Q-BIZ         | กระดาษแฟ็กซ์ กระดาษเครื่องคิดเงิน บัตรตอกเวลา สมุด แฟ้มเอกสาร |
|               | เป็นต้น                                                |
+---------------+------------------------------------------------------+
| High Style    | เสื้อผ้าบุรุษและสตรี                                       |
+---------------+------------------------------------------------------+
| Savepak       | กระดาษชำระ น้ำยาล้างจาน เส้นหมี่อบแห้ง ไส้กรอก เป็นต้น        |
+---------------+------------------------------------------------------+

    เนื่องจากพฤติกรรมที่เปลี่ยนแปลงไปของผู้บริโภค กล่าวคือ
    ผู้บริโภคมีความรู้ความเข้าใจในตัวสินค้า และตลาดมากขึ้น
    ทำให้การยึดติดกับเครื่องหมายการค้าน้อยลงและหันไปสนใจคุณภาพและราคาแทน
    ลูกค้าที่มีความสนใจในสินค้าประเภทนี้ ได้แก่ ลูกค้ากลุ่มสถาบัน องค์กร ร้านอาหาร เป็นต้น
    ซึ่งเป็นกลุ่มลูกค้าที่ต้องการซื้อสินค้าเป็นปริมาณมากเพื่อนำไปจำหน่ายต่อหรือใช้ในธุรกิจ
    และมักมีเจ้าหน้าที่ฝ่ายจัดซื้อเพื่อทำการเลือกซื้อสินค้าโดยเฉพาะ
    ดังนั้นลูกค้ากลุ่มนี้จะมีความรู้ความเข้าใจในการเลือกซื้อสินค้าที่ดี
    ซึ่งเดิมมักจะติดต่อกับผู้ค้าส่งหรือผู้ผลิต เพื่อซื้อสินค้าในปริมาณมาก เช่น
    กระดาษชำระเพื่อใช้ในบริษัททั่วไป หรือน้ำมันพืชสำหรับการใช้งานในภัตตาคาร
    ดังนั้นสินค้าภายใต้เครื่องหมายการค้าของแม็คโครจะเป็นอีกทางเลือกหนึ่งที่จะสนองความต้องการของลูกค้ากลุ่มนี้ที่ต้องการสินค้าที่มีคุณภาพเหมาะสม
    ผลิตโดยผู้ผลิตที่น่าเชื่อถือในราคาที่ต่ำลง

  (2) ศูนย์จำหน่ายเครื่องใช้สำนักงาน แม็คโครออฟฟิศเซ็นเตอร์

 โดยบริษัท แม็คโครออฟฟิศเซ็นเตอร์ จำกัด

  แม็คโครออฟฟิศเซ็นเตอร์ เป็นศูนย์จำหน่ายสินค้าเฉพาะอย่างเกี่ยวกับวัสดุอุปกรณ์สำนักงาน
  เครื่องใช้สำนักงาน เฟอร์นิเจอร์สำนักงาน และศูนย์บริการธุรกิจ
  ในราคาที่สามารถแข่งขันกับท้องตลาดได้
  โดยมีแนวทางความคิดหลักที่ให้บริการแก่ลูกค้าซึ่งต้องการซื้อสินค้าที่เกี่ยวกับสำนักงานได้ครบในครั้งเดียว
  (One Stop Shopping) ประเภทสินค้าหลักสามารถแบ่งได้ดังนี้

ก) เฟอร์นิเจอร์สำนักงาน ได้แก่ โต๊ะทำงาน เก้าอี้ทำงาน ตู้เก็บเอกสาร โต๊ะคอมพิวเตอร์ ฯลฯ

 ข) วัสดุอุปกรณ์สำนักงาน ได้แก่ ผลิตภัณฑ์กระดาษ ปากกา แฟ้มเอกสาร ฯลฯ

ค) เครื่องใช้สำนักงาน ได้แก่ เครื่องพิมพ์ดีด เครื่องโทรสาร เครื่องคอมพิวเตอร์ โทรศัพท์ ฯลฯ

ง) ศูนย์บริการทางธุรกิจได้แก่ การเข้าเล่มรายงาน การบริการส่งโทรสาร บริการพิมพ์เอกสาร
ถ่ายเอกสาร ฯลฯ

2.  การตลาดและการแข่งขัน

  3.2.1 กลยุทธการแข่งขัน

(1) ผลิตภัณฑ์

 ก) ศูนย์ค้าส่งแม็คโคร - Makro Cash and Carry

  บริษัทฯ
  ได้มุ่งเน้นในการจัดหาสินค้าที่เป็นที่ต้องการของกลุ่มลูกค้าหลักในราคาที่เหมาะสมโดยมุ่งเน้นไปที่สินค้าบริโภค
  โดยเฉพาะอย่างยิ่งอาหารสดรวมทั้งอาหารแช่แข็ง
  ตามด้วยอาหารแห้งหลากหลายประเภทและเครื่องดื่ม เป็นต้น
  ส่วนสินค้าอุปโภคจะเน้นไปยังเฉพาะกลุ่มสินค้าโดยส่วนใหญ่ได้แก่ เครื่องใช้ไฟฟ้า เครื่องเขียน
  อุปกรณ์สำนักงาน และเครื่องใช้ในครัวเรือน นอกจากนี้ บริษัทฯ
  ยังได้มุ่งเน้นความหลากหลายในประเภทสินค้าซึ่งเป็นอีกหนึ่งปัจจัยที่ช่วยให้บริษัทฯ
  สามารถดึงดูดและรักษาฐานลูกค้าหลักไว้ได้ ทั้งนี้ ในแต่ละประเภทสินค้ายังมีความหลากหลาย
  กล่าวคือ
  มีสินค้าให้เลือกในหลายบรรจุภัณฑ์และหลายขนาดรวมทั้งสินค้าภายใต้เครื่องหมายการค้าของตนเอง
  (D.O.B. : Distributor Own Brand) และสินค้าภายใต้เครื่องหมายการการค้าอื่น ๆ
  ทั่วไปในตลาด อีกทั้งได้ยกระดับและปรับปรุงคุณภาพสินค้า
  รวมทั้งการแสวงหาสินค้าเพิ่มขึ้นเพื่อให้มีสินค้าตามความต้องการของกลุ่มลูกค้า
  และพยายามจัดหาสินค้าที่มีตามฤดูกาลให้มีจำหน่ายอย่างต่อเนื่องตลอดทั้งปี

  อนึ่ง บริษัทฯ ได้ประสบความสำเร็จในการใช้ระบบพาณิชย์อิเล็คทรอนิกส์ระหว่างธุรกิจ (B2B)
  ซึ่งผู้จัดจำหน่ายสินค้าสามารถเข้าถึงข้อมูลภายในของบริษัทฯ ทำให้บริษัทฯ
  สามารถจำหน่ายสินค้าในราคาถูกและในประเภทและชนิดสินค้าที่เป็นที่ต้องการตลอดเวลา
  ผู้จัดจำหน่ายสินค้าสามารถค้นหาข้อมูลการบริหารสินค้าคงคลังและมีการแลกเปลี่ยนข้อมูลระหว่างกัน
  ทำให้การบริหารจัดการเป็นไปอย่างคล่องตัวทั้งในฐานะเป็นองค์กรและส่วนหนึ่งของกระบวนการจัดจำหน่ายสินค้า
  นอกจากนี้บริษัทฯ ยังค้นหาช่องทางจัดหาสินค้าจากแหล่งใหม่ ๆ
  โดยเฉพาะอย่างยิ่งในหมวดอาหารสด
  รวมทั้งการพัฒนาโอกาสเข้าหาแหล่งจัดซื้อในระดับภูมิภาคจากกลุ่มบริษัทแม็คโครทั่วทวีปเอเชียด้วย

 ข) ศูนย์จำหน่ายเครื่องใช้สำนักงาน แม็คโครออฟฟิศเซ็นเตอร์

  บริษัทฯ ดำเนินธุรกิจศูนย์จำหน่ายสินค้าเฉพาะอย่างเกี่ยวกับเครื่องใช้สำนักงาน
  วัสดุอุปกรณ์สำนักงาน เฟอร์นิเจอร์สำนักงาน และศูนย์บริการธุรกิจ โดยมีสินค้าจำหน่ายถึงกว่า
  7,000 รายการ
  เพราะฉะนั้นลูกค้าจึงสามารถหาซื้อผลิตภัณฑ์เกี่ยวกับเครื่องใช้สำนักงานได้ในที่แห่งเดียว (One
  Stop Shopping) นอกจากนี้ บริษัทฯ ได้มีการพัฒนาสินค้าประเภทต่าง ๆ
  ภายใต้เครื่องหมายการค้าของตนเอง (Own Brand) ซึ่งมีมากกว่า 1,500 รายการ
  และส่วนใหญ่เป็นวัสดุอุปกรณ์สำนักงาน ซึ่งเป็นที่ยอมรับจากลูกค้าในด้านคุณภาพ ราคา
  และเป็นการประหยัดค่าใช้จ่ายให้แก่ลูกค้า

(2) ทำเลที่ตั้ง

 ก) ศูนย์ค้าส่งแม็คโคร - Makro Cash and Carry

  จากการที่บริษัทฯ ได้เปิดดำเนินธุรกิจการจัดจำหน่ายในลักษณะ Cash & Carry
  เป็นรายแรกในประเทศไทย กอปรกับบริษัทฯ
  มีทำเลที่ตั้งสาขาที่ดีในการดำเนินธุรกิจหลายสาขาทั้งในกรุงเทพฯและต่างจังหวัด
  ดังจะเห็นได้ว่าทั้ง 21 สาขาที่ได้เปิดดำเนินการ ณ สิ้นปี 2545 ตั้งอยู่ในทำเลที่ดี
  สะดวกต่อการเดินทางของกลุ่มลูกค้าเป้าหมายและมีจำนวนสมาชิกเป้าหมายเพิ่มขึ้นเรื่อยๆ
  ตามแผนการดำเนินงานของบริษัทฯ

 ข) ศูนย์จำหน่ายเครื่องใช้สำนักงาน แม็คโครออฟฟิศเซ็นเตอร์

  ณ สิ้นปี 2545 บริษัทฯ มีสาขาทั้งสิ้น 9 แห่ง ซึ่งเปิดดำเนินการในกรุงเทพมหานครทั้งหมด
  และตั้งอยู่ในทำเลซึ่งอยู่ในศูนย์กลางของย่านธุรกิจต่าง ๆ
  และสามารถอำนวยความสะดวกต่อลูกค้าที่เข้ามาใช้บริการได้เป็นอย่างดี จากการที่บริษัทฯ
  ประสบความสำเร็จในการสร้างความเติบโตให้กับธุรกิจรวมทั้งมีความเชี่ยวชาญเพิ่มขึ้นช่วยให้การเลือกทำเลที่ตั้งสาขาเป็นไปอย่างมีประสิทธิภาพ
  ทั้งนี้ในปี 2546 บริษัทฯ มีแผนที่จะขยายธุรกิจทั้งในกรุงเทพมหานครและต่างจังหวัด

(3) นโยบายด้านราคา

ก) ศูนย์ค้าส่งแม็คโคร - Makro Cash and Carry

  ในธุรกิจการจัดจำหน่ายของศูนย์ค้าส่งแม็คโคร ราคาสินค้าคือปัจจัยสำคัญในการแข่งขัน
  การกำหนดราคาสินค้าที่สามารถแข่งขันได้เป็นพื้นฐานสู่ความสำเร็จทำให้บริษัทฯ
  สามารถดึงดูดลูกค้ากลุ่มเป้าหมายไว้ได้ และกลายเป็นผู้จัดจำหน่ายสินค้าที่ลูกค้ากลุ่มนี้ได้เลือกแล้ว
  โดยบริษัทฯ จะเน้นการใช้กลยุทธ์ด้านราคาให้มากยิ่งขึ้นในกลุ่มลูกค้าเป้าหมาย อีกทั้งบริษัทฯ
  ได้ริเริ่มโครงการ “ซูเปอร์เท็น” (“Super 10”)
  โดยสาขาแม็คโครแต่ละแห่งจะร่วมงานกับกลุ่มลูกค้าปลีกรายย่อยที่ได้รับการคัดเลือกแล้วเพื่อร่วมกันกำหนดรายการสินค้าที่ผู้ค้าต้องการ
  และจำหน่ายให้ในราคาที่เหมาะสม รวมทั้งช่วยทำกิจกรรมส่งเสริมการขายและการตลาดให้ด้วย
  อาทิเช่น จัดทำถุงใส่สินค้า ใบแสดงรายการสินค้า และใบปลิวแจกแก่ผู้บริโภค ทั้งนี้บริษัทฯ
  ได้รับการสนับสนุนในการดำเนินโครงการนี้จากผู้จัดจำหน่ายสินค้าเป็นการช่วยเหลือให้ลูกค้าที่เป็นผู้ค้าปลีกรายย่อยสามารถเลือกซื้อสินค้าในราคาถูกได้
  ซึ่งในเบื้องต้นโครงการนี้ได้รับการตอบสนองที่ดีมาก นอกจากนี้ ในแต่ละปักษ์ (2สัปดาห์) บริษัทฯ
  จัดให้มีการส่งเสริมการขายโดยจะหมุนเวียนการนำสินค้าที่เป็นที่สนใจของกลุ่มลูกค้ามาจัดจำหน่ายในราคาที่ต่ำเป็นพิเศษ
  บริษัทฯ
  มีนโยบายเพื่อให้เกิดความคล่องตัวในการกำหนดราคาสินค้าในแต่ละสาขาโดยหน่วยสำรวจราคาตลาดจะทำการตรวจสอบราคาสินค้าในตลาดในแต่ละบริเวณเพื่อให้เหมาะสมกับท้องถิ่นนั้น
  และนำมาปรับปรุงราคาขายของผลิตภัณฑ์ให้สามารถแข่งขันกับคู่แข่งได้
  โดยมีการรับประกันราคาสินค้า (Price Guarantee) ภายใต้เงื่อนไขของบริษัทฯ
  ทั้งนี้การเปลี่ยนแปลงราคาผลิตภัณฑ์สามารถทำได้อย่างรวดเร็วเนื่องจาก บริษัทฯ
  ใช้ระบบคอมพิวเตอร์ในการควบคุมและจัดการ

 ค) ศูนย์จำหน่ายเครื่องใช้สำนักงาน แม็คโครออฟฟิศเซ็นเตอร์

  การกำหนดราคาขายสินค้าประเภทที่ขายในปริมาณมากๆ เช่น กระดาษถ่ายเอกสาร
  แม็คโครออฟฟิศเซ็นเตอร์ จะขายในราคาที่ต่ำกว่าท้องตลาด
  ส่วนสินค้าบางประเภทที่เป็นสินค้าที่หายากหรือเป็นสินค้าที่ต้องมีบริการหลังการขาย
  การตั้งราคาจะสามารถแข่งขันกับราคาตลาดได้

(4) การส่งเสริมการขาย

ก) ศูนย์ค้าส่งแม็คโคร – Makro Cash and Carry

  บริษัทฯ มีการจัดทำวารสาร Makro Mail เพื่อเป็นสื่อในการติดต่อกับสมาชิกโดยตรง โดย
  Makro Mail จะมีลักษณะเป็นแผ่นโฆษณาล่วงหน้าว่าในแต่ละปักษ์ (2 สัปดาห์) บริษัทฯ
  จะทำการลดราคาสินค้าชนิดใดบ้าง
  ซึ่งสินค้าที่นำมาส่งเสริมการจำหน่ายจะเป็นสินค้าที่มีราคาถูกกว่าปกติมาก เนื่องจากบริษัทฯ
  มีแผนงานล่วงหน้าตลอดปีที่จะจัดให้มีการเสนอขายสินค้าราคาพิเศษแก่ลูกค้า ดังนั้นบริษัทฯ
  จึงมีการวางแผนล่วงหน้าร่วมกับผู้จัดจำหน่าย (Suppliers) ต่าง ๆ
  เพื่อให้การส่งเสริมการจำหน่ายของแต่ละ Suppliers
  เป็นไปโดยสอดคล้องกับการส่งเสริมการจำหน่ายของบริษัทฯ นอกจากนี้ บริษัทฯ
  ยังได้ร่วมมือกับธนาคารในการเสนอบริการทางธุรกิจให้กับลูกค้าในรูปแบบการเปิดสาขาย่อย ณ
  ศูนย์จำหน่ายสินค้าแม็คโคร และการบริการบัตรเครดิตแม็คโครซิตี้แบงก์วีซ่าการ์ด

  อนึ่ง ในปี 2545 บริษัทฯ ได้ติดตั้งระบบขาย WinPOS
  และนำซอฟแวร์ชนิดใหม่มาใช้เพื่ออำนวยความสะดวกในการจัดแคมเปญส่งเสริมการขาย
  ซึ่งจะเสริมสร้างความสามารถในการเสนอโปรแกรมส่งเสริมการขายรูปแบบต่าง ๆ เช่น
  การลดราคา การแจกแถมสินค้าแต่ละประเภทให้แก่ลูกค้า

ข) ศูนย์จำหน่ายเครื่องใช้สำนักงาน แม็คโครออฟฟิศเซ็นเตอร์

  การส่งเสริมการจำหน่าย ได้แก่ การจัดทำวารสาร Office Centre Mail
  เป็นสื่อโฆษณาที่ส่งถึงลูกค้าในแต่ละเดือน และ Catalogue สินค้า ซึ่งจะส่งให้ลูกค้าปีละครั้ง
  โดยลูกค้าสามารถเลือกสินค้าและสั่งซื้อผ่าน Catalogue ดังกล่าวได้ นอกจากนี้ บริษัทฯ
  ได้มุ่งขยายการบริการจัดส่งสินค้าให้แก่ลูกค้าซึ่งถือเป็นบริการที่มีความสำคัญและมีความต้องการมากขึ้นเรื่อย
  ๆ สำหรับธุรกิจจำหน่ายวัสดุอุปกรณ์สำนักงานในประเทศไทย
  โดยมีเป้าหมายในการบริการจัดส่งสินค้าให้แก่ลูกค้าในเขตกรุงเทพมหานครซึ่งมีอาณาเขตกว้างขวางอันเป็นช่องทางการเติบโตของบริการจัดส่งสินค้า

  3.2.2 ลักษณะลูกค้า และกลุ่มลูกค้าเป้าหมาย

  ลักษณะของลูกค้า และกลุ่มลูกค้าเป้าหมาย แบ่งตามประเภทธุรกิจของบริษัทสยามแม็คโคร จำกัด
  (มหาชน) และบริษัทย่อย ได้ดังนี้

(1) ศูนย์ค้าส่งแม็คโคร - Makro Cash and Carry

ก) ผู้ค้าปลีกรายย่อย ลูกค้ากลุ่มนี้เป็นกลุ่มที่ซื้อสินค้าเพื่อนำไปจำหน่าย
ดังนั้นประโยชน์ที่ลูกค้ากลุ่มนี้จะได้รับ คือ การซื้อสินค้าราคาถูกจากแม็คโคร
โดยส่วนใหญ่จะเป็นเจ้าของร้านขนาดกลางและขนาดเล็ก

  ข)
  ผู้ประกอบธุรกิจภัตตาคาร-ร้านอาหารซึ่งลูกค้ากลุ่มนี้จะซื้อสินค้าในปริมาณมากและนำไปแปรรูปก่อนนำออกจำหน่ายโดยอันดับแรกจะให้ความสำคัญกับคุณภาพของสินค้า
  โดยสินค้าที่วางจำหน่ายจะต้องมีความสดใหม่
  ลูกค้าประเภทนี้ไม่ได้ให้ความสนใจกับยี่ห้อของผลิตภัณฑ์เท่าใดนัก
  ลูกค้ากลุ่มนี้จะเป็นผู้ประกอบธุรกิจภัตตาคาร ร้านอาหาร

ค) ผู้ประกอบธุรกิจบริการ องค์กรต่างๆ ลูกค้ากลุ่มนี้จะซื้อสินค้าอุปโภคสำหรับใช้งานในองค์กร
สถาบัน ในฐานะผู้บริโภค

  อนึ่งในปี 2545 บริษัทฯ
  มีการสื่อสารกับลูกค้ามากขึ้นทั้งการไปพบปะเยี่ยมเยียนลูกค้าหรือติดต่อทางโทรศัพท์
  โดยมอบหมายให้ห้างแม็คโครแต่ละสาขาเป็นผู้ติดต่อโดยตรงกับลูกค้าแต่ละรายในพื้นที่ของตน
  ทั้งนี้ระบบสมาชิกที่ได้ดำเนินการมาตั้งแต่แรกช่วยให้บริษัทฯ
  มีฐานข้อมูลพิเศษเฉพาะกลุ่มลูกค้าเป้าหมายของตนเอง
  ความสัมพันธ์ที่เหนียวแน่นกับลูกค้าทำให้บริษัทฯ
  สามารถพัฒนาความสัมพันธ์กับลูกค้าเยี่ยงหุ้นส่วนทางธุรกิจและทำให้สามารถตอบสนองความต้องการของลูกค้าในด้านราคา
  ชนิดและประเภทสินค้าได้ดีขึ้น

(2) ศูนย์จำหน่ายเครื่องใช้สำนักงาน แม็คโครออฟฟิศเซ็นเตอร์

ก) กลุ่มลูกค้าที่เป็นบริษัทหรือองค์กรขนาดเล็กจนถึงขนาดกลาง
ซึ่งต้องใช้อุปกรณ์สำนักงานเป็นจำนวนมากและสม่ำเสมอ

ข) กลุ่มลูกค้าทั่วไปที่ต้องการซื้ออุปกรณ์หรือเฟอร์นิเจอร์สำนักงานโดยตรง
เนื่องจากแม็คโครออฟฟิศเซ็นเตอร์
จะมีสินค้าที่เกี่ยวกับเครื่องใช้สำนักงานให้เลือกครบถ้วนจึงทำให้ลูกค้ากลุ่มนี้สามารถเลือกซื้อของได้ภายในที่แห่งเดียว

  3.2.3 ลูกค้ารายใหญ่

  ลูกค้ารายใหญ่ที่มียอดซื้อสินค้าและบริการเกินกว่าร้อยละ 10
  ของรายได้รวมตามงบการเงินรวมที่ผ่านมาของบริษัท และบริษัทย่อย

- ไม่มี -

3.2.4 การจำหน่ายและช่องทางการจำหน่าย

 (1) ศูนย์ค้าส่งแม็คโคร - Makro Cash and Carry

  การจัดจำหน่ายสินค้าของบริษัทฯ เป็นแบบชำระด้วยเงินสดและบริการตนเอง
  โดยจำหน่ายสินค้าให้แก่ลูกค้าที่เป็นสมาชิกบัตรแม็คโคร
  ทั้งนี้จะมุ่งเน้นการจำหน่ายสินค้าในปริมาณสูง กำไรต่อหน่วยน้อย
  และบริหารต้นทุนการดำเนินงานให้ต่ำที่สุด บริษัทฯ ยังได้อำนวยความสะดวกให้แก่ลูกค้า เช่น
  การให้บริการแนะนำเกี่ยวกับสินค้า และรายละเอียดอื่นๆ
  ทั้งนี้ลูกค้าสามารถขอคืนหรือแลกเปลี่ยนสินค้า
  หากพบว่าสินค้านั้นชำรุดหรือเสียหายอันเกิดจากความบกพร่องของแม็คโคร หรือผู้ผลิต
  โดยลูกค้าจะต้องนำใบเสร็จรับเงินพร้อมทั้งสินค้าที่ประสงค์จะขอคืนหรือเปลี่ยนมาพบเจ้าหน้าที่แผนกรับคืนหรือแลกเปลี่ยนสินค้าภายใน
  7 วัน นับจากวันที่ทำการซื้อ ยกเว้นสินค้าสดและแช่แข็งจะต้องกระทำภายในวันที่ซื้อไปเท่านั้น
  ทั้งนี้สินค้าที่จะขอคืนหรือเปลี่ยนต้องอยู่ในสภาพเรียบร้อยทั้งตัวสินค้าและหีบห่อ นอกจากนี้ บริษัทฯ
  ยังได้มีการประกันราคาสินค้า (Price Guarantee) ภายใต้เงื่อนไขของบริษัทฯ
  เพื่อเป็นการรับประกันราคาสินค้าที่จำหน่ายให้แก่ลูกค้าของบริษัทฯ

(2) ศูนย์จำหน่ายเครื่องใช้สำนักงาน แม็คโครออฟฟิศเซ็นเตอร์

  บริษัทฯ จำหน่ายสินค้าโดยผู้ซื้อไม่จำเป็นต้องเป็นสมาชิก
  และสามารถชำระค่าสินค้าได้ด้วยทั้งเงินสดและบัตรเครดิต นอกจากนี้ บริษัทฯ
  ยังให้บริการลูกค้าด้วยการสั่งซื้อทางโทรศัพท์ โทรสาร (Mail Order) และทางอินเทอร์เน็ต
  (www.officecentre.co.th) ซึ่งสามารถชำระค่าสินค้าด้วยการโอนเงินเข้าบัญชีธนาคาร
  หรือบัตรเครดิตได้อีกด้วย

  ณ สิ้นปี 2545 บริษัท และบริษัทย่อย ไม่มีการส่งสินค้าออกไปจำหน่ายต่างประเทศ

5.  ภาวะอุตสาหกรรมและการแข่งขัน

(1) ภาวะอุตสาหกรรมและการแข่งขันของธุรกิจค้าปลีกและส่ง

  ในปี 2545 การจับจ่ายใช้สอยของผู้บริโภคเพิ่มขึ้นจากผลของอัตราเงินเฟ้อที่ลดลง
  และการเติบโตของธุรกิจจำหน่ายสินค้าแบบผ่อนส่งที่มีอัตราดอกเบี้ยต่ำ
  โดยเฉพาะในธุรกิจบ้านจัดสรร รถยนต์ และสินค้าอุปโภค
  การขยายตัวในภาคธุรกิจดังกล่าวเห็นได้จากการจับจ่ายของผู้บริโภคที่สูงขึ้นในร้านค้า
  รวมทั้งจากการลงทุนในธุรกิจค้าปลีกที่ขยายตัวอย่างต่อเนื่อง
  ทั้งนี้มีการลงทุนในธุรกิจค้าปลีกสมัยใหม่ในทุกประเภท
  โดยเฉพาะอย่างยิ่งในศูนย์ค้าปลีกขนาดใหญ่หรือ ไฮเปอร์มาร์เก็ต ร้านสะดวกซื้อ
  รวมทั้งห้างสรรพสินค้า
  การขยายการลงทุนในภาคธุรกิจนี้นอกจากเร่งให้มีการแข่งสูงขึ้นในธุรกิจค้าปลีกแล้ว
  ยังก่อให้เกิดกระแสการตรวจสอบจากองค์กรทางการเมืองและกระแสการต่อต้านจากกลุ่มผู้บริโภคบางกลุ่มด้วย

  ในช่วงห้าปีที่ผ่านมา มีผู้ประกอบการรายใหม่ๆ
  มากมายเข้าสู่ธุรกิจค้าปลีกสมัยใหม่และในระบบการจัดจำหน่ายสินค้าในประเทศไทย
  ทำให้เกิดการเปลี่ยนแปลงในโครงสร้างของระบบทั้งในแง่ของตัวผู้จัดจำหน่ายสินค้า
  การจัดเก็บสินค้าและการจัดส่งสินค้า ผู้บริโภค ร้านค้า ผู้ประกอบการ
  รวมทั้งกระบวนการชำระเงิน เหล่านี้ล้วนได้รับผลกระทบทั้งสิ้น

  การเปลี่ยนแปลงส่วนใหญ่เกิดขึ้นในส่วนของธุรกิจค้าปลีกขนาดใหญ่หรือไฮเปอร์มาร์เก็ตซึ่งมีการแข่งขันที่รุนแรง
  โดยผู้ประกอบการส่วนใหญ่เป็นนักลงทุนจากต่างประเทศ
  โดยหลายรายเพิ่งเข้ามาดำเนินธุรกิจในประเทศไทย
  ทั้งนี้การเปลี่ยนแปลงส่วนใหญ่เกิดในช่วงห้าปีที่ผ่านมา
  การแข่งขันแย่งชิงพื้นที่ขนาดใหญ่เป็นไปอย่างรุนแรงโดยเฉพาะในกระแสการเมืองที่มีต้องการให้มีการควบคุมการเปิดบริการศูนย์ค้าปลีกขนาดใหญ่ของต่างชาติในอนาคต
  ทำให้มีการพัฒนาพื้นที่รอง ซึ่งเป็นทำเลที่ตั้งที่ไม่สะดวกเท่าทำเลหลัก
  หรืออยู่ใกล้เคียงกับที่ตั้งของผู้ประกอบการคู่แข่ง ในปี 2545
  ผู้ประกอบการค้าปลีกขนาดใหญ่คือปัจจัยหลักที่ทำให้พื้นที่ค้าปลีกเพิ่มขึ้นอย่างรวดเร็วทั้งในและนอกเขตกรุงเทพมหานคร
  โดยเทสโก้ โลตัสเปิดสาขาอีก 9 สาขา ทำให้มีสาขาทั้งสิ้น 42 แห่งในปี 2545
  บิ๊กซีเปิดสาขาใหม่ 4 แห่ง มีสาขารวม 33 แห่ง และคาร์ฟูร์เปิดอีก 2 สาขาใหม่ รวมมี 17
  สาขา สาขาที่เปิดใหม่รวม 14 แห่งของผู้ประกอบการทั้งสามรายคิดเป็นพื้นที่ที่เพิ่มขึ้นถึงร้อยละ
  20 เฉพาะในธุรกิจไฮเปอร์มาร์เก็ตอย่างเดียวเท่านั้น

  ธุรกิจไฮเปอร์มาร์เก็ตที่มีการแข่งขันอย่างรุนแรงนั้นจะไม่รวมถึงธุรกิจค้าส่งแบบชำระเงินสดและบริการตนเอง
  การขยายตัวและการดำเนินงานของธุรกิจค้าส่งแบบชำระเงินสดและบริการตนเองซึ่งรวมถึงแม็คโคร
  จะมีลักษณะที่แตกต่างจากธุรกิจไฮเปอร์มาร์เก็ต
  โดยธุรกิจค้าส่งแบบชำระเงินสดและบริการตนเองซึ่งรวมทั้งผู้ค้าส่งแบบดั้งเดิมจะไม่เน้นการขายสินค้าและบริการแก่ลูกค้าที่เป็นผู้บริโภคสุดท้าย
  แต่จะมุ่งเน้นไปยังกลุ่มลูกค้าผู้ประกอบการซึ่งจะซื้อเพื่อใช้ในการดำเนินธุรกิจของตนเอง
  และธุรกิจค้าส่งแบบชำระเงินสดและบริการตนเองจะมีการเติบโตในอัตราที่ต่ำกว่าธุรกิจไฮเปอร์มาร์เก็ต
  ตลอดจนการแข่งขันซึ่งมีส่วนแบ่งของกลุ่มลูกค้าและฐานลูกค้าที่แตกต่างกัน
  ธุรกิจค้าส่งแบบชำระเงินสดและบริการตนเองไม่จำเป็นที่จะเน้นเรื่องสถานที่ตั้งของสาขาที่จะต้องอยู่ในพื้นที่เดียวกับธุรกิจไฮเปอร์มาร์เก็ตเนื่องจากมีฐานลูกค้าที่แตกต่างกัน
  นอกจากนี้
  กลุ่มลูกค้าหลักของธุรกิจค้าส่งแบบชำระเงินสดและบริการตนเองยังรวมถึงร้านค้าปลีกขนาดย่อม
  และผู้ประกอบการค้าปลีกรายย่อย (Mom & Pop shops)
  ซึ่งจะเป็นคู่แข่งของผู้ประกอบการค้าปลีกขนาดใหญ่หรือไฮเปอร์มาร์เก็ต

  ธุรกิจร้านสะดวกซื้อก็มีการขยายตัวสูงเช่นกัน โดยร้านเซเว่น อีเลเว่น เปิดอีก 300
  แห่งทำให้สิ้นปีมีร้านรวมแล้วกว่า 2,000 แห่ง โดยในปี 2546 ทั้งเซเว่น อีเลเว่น
  และผู้ประกอบการลำดับสองคือ แฟมิลี มาร์ท มีแผนจะเปิดสาขาเพิ่มเติมอีก
  การขยายตัวของธุรกิจร้านค้าสะดวกซื้อเกิดขึ้นพร้อมกับการเปิดร้านสะดวกซื้อในสถานบริการน้ำมันและศูนย์บริการรถยนต์อย่างต่อเนื่อง
  ทั้งนี้ผู้ผลิตน้ำมันรายใหญ่ต่างเปิดดำเนินการร้านสะดวกซื้อของตนเองในสถานบริการน้ำมัน
  ทั้งในแบบที่เป็นร้านค้าของสถานีบริการน้ำมันเองหรือเป็นร้านค้าของผู้ประกอบการชั้นนำ
  ทำให้ธุรกิจค้าปลีกสมัยใหม่ขยายตัวไปทั่วประเทศ
  อันส่งผลกระทบต่อเครือข่ายการจัดเก็บสินค้าและการกระจายสินค้า
  รวมทั้งต่อผู้ประกอบการท้องถิ่น
  ผลกระทบจากการขยายตัวของธุรกิจค้าปลีกสมัยใหม่นี้ได้เกิดขึ้นทั้งในปัจจุบันและต่อเนื่องไปในอนาคตตามพฤติกรรมการจับจ่ายใช้สอยของผู้บริโภคที่จะมีการปรับเปลี่ยนให้สอดคล้องกับทำเลที่ตั้งของร้านค้าปลีกที่เปิดขึ้นใหม่ดังกล่าว

  ในปี 2545 ห้างสรรพสินค้าเองก็ได้มีกิจกรรมต่าง ๆ
  มากขึ้นเพื่อปกป้องส่วนแบ่งตลาดของตนเองจากการแข่งขันที่สูงขึ้นของผู้ประกอบการไฮเปอร์มาร์เก็ต
  โดยพยายามพัฒนาและใช้ประโยชน์จากการแบ่งกลุ่มฐานลูกค้าให้แตกย่อยลงและมีความชัดเจนมากยิ่งขึ้น
  กิจกรรมการตลาดของผู้ประกอบการห้างสรรพสินค้าจะเน้นไปในเรื่องกิจกรรมการตลาดและการส่งเสริมการขาย
  เพื่อกระตุ้นให้ผู้บริโภคกลับไปจับจ่ายในห้างสรรพสินค้า
  โดยเน้นจุดขายที่แตกต่างไปจากร้านค้าแบบซูเปอร์สโตร์ของผู้ประกอบการไฮเปอร์มาร์เก็ต
  โดยมีจุดหมายเพื่อเพิ่มความถี่ในการมาที่ห้างสรรพสินค้าแทนการเพิ่มอัตราการจับจ่ายต่อการมาหนึ่งครั้ง
  ทั้งนี้เห็นได้จากการที่ห้างสรรพสินค้าเน้นการเพิ่มพื้นที่จัดแสดงกิจกรรมพิเศษหรือ Supermall
  ให้มากขึ้นเพื่อจัดกิจกรรมใหม่ๆ เพื่อดึงดูดลูกค้าให้มาที่ห้างสรรพสินค้าของตนเอง
  นอกจากนี้ผู้ประกอบการห้างสรรพสินค้ายังได้ลงทุนตบแต่งและปรับโฉมใหม่ให้แก่สาขาที่เปิดบริการอยู่
  รวมทั้งเปิดสาขาใหม่ทั้งในย่านใจกลางเมือง อาทิ
  โครงการพัฒนาโรงแรมสยามอินเตอร์คอนติเน็นตัลเดิมบนถนนพระราม 1
  ให้เป็นศูนย์การค้าขนาดใหญ่ และการเปิดสาขาเซ็นทรัลแห่งใหม่ที่พระราม 2

  ในธุรกิจร้านค้าปลีกสินค้าเฉพาะอย่างเองก็มีการแข่งขันกันมากขึ้น เช่น
  ในส่วนของศูนย์ค้าปลีกด้านสุขภาพและความงามในประเทศไทยซึ่งเริ่มมีการแข่งขันอย่างคึกคักด้วยการเข้าสู่ตลาดของผู้ประกอบการชั้นนำจากต่างประเทศ
  ทั้ง วัตสัน และบู้ทส์ ที่เข้ามาแย่งชิงส่วนแบ่งตลาดจากห้างสรรพสินค้าและซูเปอร์มาร์เก็ต
  การแข่งขันในลักษณะเดียวกันก็ประจักษ์ชัดในธุรกิจค้าปลีกสินค้าตบแต่งบ้านและอุปกรณ์ติดตั้งเอง
  ร้านเฟอร์นิเจอร์ ร้านจำหน่ายเทปซีดีภาพยนตร์ และสินค้าเครื่องใช้ไฟฟ้า
  การขยายตัวอย่างต่อเนื่องของร้านค้าปลีกสินค้าเฉพาะด้านจะส่งผลให้ผู้บริโภคไทยมีความรู้ความเข้าใจมากขึ้นและปรับเปลี่ยนพฤติกรรมการเลือกซื้อสินค้าอุปโภคบริโภค

  บริษัท สยามแม็คโคร จำกัด (มหาชน)
  ได้ตระหนักดีถึงภาวะการแข่งขันที่สูงขึ้นและเตรียมรับมือกับสภาพตลาดที่มีความท้าทายนี้ บริษัทฯ
  ยังคงเน้นการดำเนินการด้วยต้นทุนต่ำ และมุ่งลดค่าใช้จ่ายในการดำเนินงานอย่างต่อเนื่อง
  เพื่อเพิ่มอัตราส่วนกำไรซึ่งจะส่งผลให้ผู้บริโภคซื้อสินค้าได้ในราคาที่ถูกลง การที่บริษัทฯ
  หันไปเน้นสินค้าบริโภคมากขึ้น ทำให้บริษัทฯ
  ต้องปรับปรุงประสิทธิภาพการดำเนินงานให้ดียิ่งขึ้นเพื่อยังคงรักษายอดกำไรสุทธิไว้ ซึ่งในปี 2545
  บริษัทฯ ประสบผลสำเร็จในการลดต้นทุนจากการปรับปรุงประสิทธิภาพการดำเนินงานดังกล่าว
  โดยเฉพาะอย่างยิ่งในด้านการใช้ไฟฟ้า การปรับตำแหน่งการจัดวางชั้นวางสินค้า
  การขนส่งและการจัดเก็บสินค้า นอกจากนี้
  ยังมีการอบรมพนักงานโดยมีการอบรมด้วยเจ้าหน้าที่ของบริษัทฯ และผู้เชี่ยวชาญจากภายนอก
  เพื่อเสริมสร้างทักษะใหม่ๆ ในการฝึกอบรมหลักของบริษัทฯ บริษัทฯ
  ส่งเสริมระบบการทำงานที่เน้นในเรื่องผลงาน
  มีการเลื่อนตำแหน่งให้แก่พนักงานที่มีประสิทธิภาพในการทำงานและผลงานที่โดดเด่น ในปี 2545
  บริษัทฯ
  ประสบความสำเร็จอย่างยิ่งในการปรับปรุงประสิทธิผลและประสิทธิภาพในการดำเนินงานของพนักงาน
  โดยมียอดขายต่อพนักงานเพิ่มขึ้นในอัตราร้อยละ 23
  การปรับปรุงประสิทธิผลและประสิทธิภาพของการทำงานจะส่งผลดีต่อผลการดำเนินงานในอนาคตของบริษัทฯ
  บริษัทฯ ประสบความสำเร็จในการใช้ระบบพาณิชย์อิเล็กทรอนิกส์ระหว่างธุรกิจ (B2B)
  ซึ่งส่งผลดีและเป็นประโยชน์อย่างยิ่งต่อผู้จัดจำหน่ายและลูกค้าของบริษัทฯ
  ระบบดังกล่าวช่วยให้ผู้จัดจำหน่ายสินค้าสามารถเชื่อมโยงข้อมูลการค้าผ่านระบบเครือข่ายคอมพิวเตอร์ของบริษัทฯ
  เพื่อรับทราบข้อมูลที่เป็นปัจจุบัน และเป็นการแลกเปลี่ยนข้อมูลข่าวสารระหว่างกันอย่างต่อเนื่อง
  ทำให้ทั้งบริษัทฯ
  และผู้จัดจำหน่ายสามารถบริหารธุรกิจได้อย่างมีประสิทธิภาพและประสิทธิผลมากขึ้น
  ซึ่งส่งผลให้ความสัมพันธ์ที่มีกับลูกค้าและการให้บริการมีประสิทธิภาพยิ่งขึ้น
  และผลที่ตามมาคือความพึงพอใจของลูกค้าสูงขึ้น

(2) ภาวะอุตสาหกรรมและการแข่งขันของธุรกิจแม็คโครออฟฟิศเซ็นเตอร์

  แม้ว่าในปัจจุบัน
  จะมีผู้ประกอบการหลายรายที่ทำธุรกิจที่เกี่ยวข้องกับการจำหน่ายสินค้าเครื่องใช้สำนักงาน เช่น
  ห้างสรรพสินค้า หรือร้านค้าทั่วๆไป
  แต่มีผู้ประกอบการเพียงไม่กี่รายที่ทำธุรกิจจัดจำหน่ายสินค้าเครื่องใช้สำนักงานโดยเฉพาะ
  ปัจจุบันบริษัทฯ ยังคงความเป็นผู้นำในการดำเนินธุรกิจประเภทนี้ ทั้งนี้ ณ สิ้นปี 2545 บริษัทฯ
  มีจำนวนร้านค้าแม็คโครออฟฟิศเซ็นเตอร์ที่เปิดให้บริการแล้วทั้งสิ้น 9 สาขา
  ซึ่งล้วนแล้วแต่ตั้งอยู่บนทำเลที่มีศักยภาพสูงของการดำเนินธุรกิจในเขตกรุงเทพมหานคร

  บริษัทฯ ได้ดำเนินแผนการตลาดใหม่ๆ รวมถึงการโฆษณาและหาลูกค้าสมาชิกเพิ่มขึ้น นอกจากนี้
  บริษัทฯ
  ได้ดำเนินงานด้านบริการจัดส่งสินค้าโดยมีเป้าหมายในการบริการจัดส่งสินค้าให้แก่ลูกค้าในเขตกรุงเทพมหานคร
  โดยใช้ทีมงานจัดส่งสินค้ามืออาชีพเพื่อเพิ่มประสิทธิภาพการจัดส่งสินค้า
  เสริมด้วยการให้บริการสั่งซื้อสินค้าผ่านทางอินเทอร์เน็ต (www.officecentre.co.th)
  โทรศัพท์ และโทรสาร อีกด้วย

3.2.6 แนวโน้มการขยายตัวของอุตสาหกรรม

  การขยายตัวของธุรกิจค้าในอุตสาหกรรมนี้อยู่ภายใต้การจับตามองของหลายฝ่าย
  และก่อให้เกิดกระแสการต่อต้านเพิ่มขึ้นจากผู้ค้าปลีกและค้าส่งท้องถิ่นรายย่อย
  โดยอ้างถึงการดำเนินธุรกิจอย่างไม่เป็นธรรม
  จากการเพิ่มจำนวนของร้านค้าปลีกขนาดใหญ่แบบไฮเปอร์มาร์เก็ตและร้านสะดวกซื้อซึ่งส่งผลกระทบต่อธุรกิจของผู้ค้าปลีกและค้าส่งรายย่อยดังกล่าว
  ซึ่งองค์กรทั้งด้านการเมืองและผู้บริโภคเองก็ได้มีการตรวจสอบและติดตามการประกอบธุรกิจค้าปลีกสมัยใหม่อย่างใกล้ชิด
  ได้มีการริเริ่มโครงการต่าง ๆ เพื่อช่วยเหลือผู้ค้าปลีกรายย่อย อาทิ
  การที่รัฐบาลสนับสนุนการจัดตั้ง บริษัท รวมค้าปลีกเข้มแข็ง จำกัด โดยจัดงบประมาณให้ 395
  ล้านบาท ทำหน้าที่จัดจำหน่ายสินค้าราคาถูกแก่ร้านค้าปลีก รายย่อย
  และการจัดตั้งสมาคมผู้ค้าปลีกและค้าส่งแห่งประเทศไทย
  โดยมีผู้ค้าส่งขนาดกลางและขนาดย่อมเป็นสมาชิกมีวัตถุประสงค์เพื่อลดต้นทุนในการสั่งซื้อสินค้าจำนวนมาก
  ๆ

  จากการที่ธุรกิจค้าปลีกของไทยเริ่มเติบโตและมีการพัฒนาอย่างต่อเนื่อง
  จำเป็นต้องมีการประสานประโยชน์อย่างสมดุลระหว่างทุกฝ่ายที่เกี่ยวข้องทั้งผู้จัดจำหน่ายสินค้า
  ผู้ค้าปลีกและผู้บริโภค
  ทั้งนี้ภายใต้ข้อเท็จจริงที่ว่าผลประโยชน์ของทั้งสองกลุ่มนี้มักจะไม่สอดคล้องต้องกัน
  ผู้บริโภคชาวไทยมีการพัฒนา มีความรู้ความเข้าใจและยกระดับความต้องการของตนสูงขึ้นเรื่อย ๆ
  ดังนั้นการพัฒนาธุรกิจนี้ในอนาคต
  รวมทั้งกฎระเบียบที่จะมีการบังคับใช้ต้องให้สอดคล้องกับความต้องการที่เปลี่ยนไปของผู้บริโภคด้วย

  การขยายตัวของธุรกิจในอุตสาหกรรมนี้ขึ้นอยู่กับการสภาวะเศรษฐกิจเป็นปัจจัยสำคัญ
  หากเศรษฐกิจมีการขยายตัวอยู่ในเกณฑ์ที่สูงจะส่งผลให้กำลังซื้อของผู้บริโภคเพิ่มมากขึ้น

3.2.7 จำนวนและขนาดของคู่แข่งขันรวมทั้งสถานภาพในการแข่งขัน

  สภาพการแข่งขันของธุรกิจในอุตสาหกรรมนี้
  ปัจจุบันอยู่ในสภาวะที่รุนแรงโดยพิจารณาจากประเภทช่องทางการจัดจำหน่ายอื่นที่มีการขยายตัวอย่างรวดเร็ว
  ได้แก่
  ช่องทางการจัดจำหน่ายแบบไฮเปอร์มาร์เก็ตซึ่งเป็นธุรกิจค้าปลีกขนาดใหญ่และมีการแข่งขันอย่างรุนแรง
  อย่างไรก็ตาม หากพิจารณาถึงช่องทางการจัดจำหน่ายแบบ Cash & Carry
  ซึ่งเป็นช่องทางการจัดจำหน่ายของบริษัทฯ นั้น บริษัทฯ มีส่วนแบ่งทางการตลาดสูงสุด
  เนื่องจากในปัจจุบัน บริษัทฯ เป็นผู้ประกอบการเพียงรายเดียวเท่านั้นในธุรกิจ Cash & Carry
  อย่างไรก็ตาม สำหรับสินค้าบางประเภทที่บริษัทฯ
  จำหน่ายอยู่อาจมีการแข่งขันโดยทางอ้อมกับผู้ประกอบการในช่องทางการจัดจำหน่ายแบบไฮเปอร์มาร์เก็ต
  ซึ่งขณะนี้มีผู้ประกอบการอยู่หลายราย เช่น บิ๊กซี เทสโก้โลตัส และคาร์ฟูร์ เป็นต้น

3.2.8 การจัดหาผลิตภัณฑ์หรือบริการ

  ฝ่ายจัดซื้อของบริษัท สยามแม็คโคร จำกัด (มหาชน) และบริษัทย่อย
  จะแบ่งกลุ่มผลิตภัณฑ์ตามประเภทของสินค้าโดยแต่ละกลุ่มผลิตภัณฑ์จะมีผู้รับผิดชอบในการเลือกหาและสั่งซื้อสินค้าแต่ละประเภทซึ่งส่วนใหญ่จะเป็นสินค้าที่ผลิตในประเทศ
  โดยจะสั่งซื้อสินค้าจากผู้ผลิตและหรือผู้จำหน่ายโดยตรง
  ทั้งนี้จะมีการทำสัญญาการค้ากับผู้ผลิตและหรือผู้จำหน่ายเป็นรายๆไป
  ซึ่งจะมีลักษณะเป็นสัญญาและเงื่อนไขทางการค้าที่ตกลงกัน
  โดยส่วนใหญ่หรือเกือบทั้งหมดของสัญญาการค้าจะมีอายุกำหนด 1 ปี
  และเมื่อครบกำหนดแล้วสัญญาจะถูกต่อออกไปอีกคราวละ 1 ปี
  จนกว่าจะมีการบอกเลิกสัญญาเป็นลายลักษณ์อักษร

  ณ สิ้นปี 2545 บริษัท และบริษัทย่อย มีสัดส่วนการสั่งซื้อสินค้าต่างประเทศรวมกัน คิดเป็นร้อยละ
  0.29 ของยอดสั่งซื้อสินค้าทั้งหมด

  การพึ่งพิงการซื้อผลิตภัณฑ์จากผู้จำหน่ายสินค้าเกินกว่าร้อยละ 30
  ของมูลค่าการซื้อผลิตภัณฑ์ทั้งหมดในระยะเวลา 3 ปี ที่ผ่านมา หรือผูกพันว่าจะซื้อเกินกว่าร้อยละ
  30 ของมูลค่าการซื้อผลิตภัณฑ์ในอนาคตของบริษัท และบริษัทย่อย

- ไม่มี -

  3.2.9 การผลิต

  ภายใต้นโยบายการดำเนินธุรกิจของกลุ่มบริษัท
  ปัจจุบันยังไม่มีวัตถุประสงค์ที่จะทำการผลิตสินค้าเพื่อจำหน่ายแต่อย่างใดแม้จะมีเครื่องหมายการค้าของตัวเอง
  บริษัทฯ ก็จะว่าจ้างผู้ผลิตที่มีคุณภาพเป็นผู้ผลิตให้

  3.2.10 งานที่ยังไม่ได้ส่งมอบ

- ไม่มี -